《余出留远曾先生门墙因侍留耕先生座间出示有怀楼居仓使救荒之诗僭越用韵》
宋代·赵时韶

乾坤秀气孕三奇，勋叶人间有口碑。台近棠阴遗泽在，楼辉秋萼起人思。

后先玉季金昆政，多少丹山碧水诗。世事荡来尚胶轕，赖君一手理纷丝。

作者简介：赵时韶，魏王廷美九世孙（《宋史·宗室世系表》二○）。曾为王伯大（留耕）客。有《孤山晚稿》，已佚。　赵时韶诗，据《诗渊》等书所录，编为一卷。